CRONICA GENERAL DE ESPAf A 
435 
fallaran aquel caballero con su madre, e de mas que fabla- 
ban su muert. E assi de grant guisado la mesclaron conel 
rev quoando veno, e el rey fiando en sus fijos creyo los, e 
fue judgada para quemar e non abia ninguno qui la saluar. 
Item el rey don Sancho por ventura avia vn lijo don Remiro 
que avia obido en vna buena dueyna de Aybar, este lebanto 
se e desmintio, e dixo que non era verdat e que el salbaria 
ala reynna su madrasta (1) segunt fuero e drecho, e lidio con 
IV vno empues otro e vincio los, e assi salbo ala reyna su 
madrasta (1). Item ella priso aeste don Remiro e afillo lo et 
dixo que este era su fijo e los otros non, e andaba ella en 
que heredasse este don Remiro el condado de Castilla. Item 
los fijos don Garcia e don Ferrando vieron que erraban et 
dixieron la verdat, e pidieron merce al rey et ala reynna 
que les quisiessen perdonar, e por que fallaron que don Fe- 
rrando octorgara por fuerca enla maldat que don Garcia 
opuso a asu madre, la madre perdono les mas juro que don 
Garcia non heredaria Castiella e el la queria dar asu anado. 
DE COMO SE PARTIERON (2) LOS REGIS OS DE NABARRA 
E DE CASTIELLA E DE ARAGON 
Et despues la dicha regna aruego del rey don Sancho e 
delos Castellanos otorgo que daba Castilla adon Ferrando 
por tal manera que Aragon que eran sus arras e Sobrarbe 
las obiesse e los otorgaba adon Remiro por heredat e que lo 
otorgasse e el rey, e assi fue fecho, e ally se partio la tierra. 
E don Ferrando tomo luego Castiella en vida de supadre el 
rey don Sancho de Nabarra e clamo se rey de Castilla; este 
tomo el regnado de Castilla en el aynno que andaba la era 
en mil L, e despues caso condona Sancha fija del rey don 
Alfonso de Leon, todo esto fuen vida de su padre. 
Item fino el rey don Sancho de Nabarra el mayor padre 
(1) Ms. B. N. dice: madrastra. 
(2) Ms. B. N. dice: llepartieron. 
